uus level juuksehoolduses + loos!
Mõnda aega tagasi küsisin nõu Linea Natura tüdrukutelt, mida oma juustega peale hakata. Kippusid teised hirmsasti välja langema ja ma hakkasin vaikselt kartma, kas raseduse lõpuks ongi mul juukseid enam peas.
Nemad panid kokku sobiliku komplekti ja saatsid mulle selle kingitusena. Armsad tüdrukud, ma ütlen! Annavad nõu, aitavad ja kuhjavad kingitustega ka veel üle. 🙂
Pean tunnistama, et olen laisk inimene ja mingeid spetsiaalseid juuksehooldustooteid ma ei kasuta. Haaran poeletilt miskit ja elan rahus oma elu edasi. Tegelikult on ka juuksed üks tervise osa ning nende eest tuleks täpselt samamoodi hoolt kanda, nagu sa teed seda oma ülejäänud kehaga.
Milline šampoon on minu juustele parim? Kas tasub kasutada mingeid maske? Kas peab kasutama juukseampulle? Neid küsimusi on omajagu. Keegi ju otseselt ei käsi midagi kasutada, aga et karv läigiks ja juuksed terved oleks, on alati soovitatav kasutada tooteid, mis sobivad sinu juustega kõige paremini.
Minu juustele saadeti juuste väljalangemisvastane šampoon, mille regulaarne kasutamine vähendab märgatavalt väljalangevate juuste hulka ja muudab juuksed tugevamaks ning tervemaks. Veel oli pakis taimse platsenta ja bambuseekstraktiga juuksekreem stressis juustele, mis on toitva ja tugevdava toimega ning kaitseb juukseid välismõjude eest, pidurdab samuti juuste väljalangemist. Bambuseekstrakt annab juustele läike ja toidavad juukseid juurtest otsteni. Ning muidugi kuulus komplekti veel juuste väljalangemisvastased ampullid.
Mina sain põhiprobleemist lahti ja juuste väljalangevus vähenes märgatavalt juba peale kolmandat pesukorda.
Juuksekreem muutis juuksed väga siidiseks ja kergemini vormitavaks, s.t et kui enne pesu olid juuksed karedad ja sellised jäigad, siis peale pesu kergesti kammitavad ja pehmed.
See, et juuksed püsivad kauem puhtana, on läikivamad ja siidised ning ei ole kahused, on minu meelest vaid lisaboonus nende toodete kasutamisel, sest minu eesmärk oli mitte kiilakaks jääda. 😀
Kui millegi kallal vinguda (nagu eestlasele ikka kombeks :D), siis mind häiris ampulli sisu lõhn. See oli kuidagi liiga vänge ja sarnanses viinaga. Hetkel mul nina väga tundlik ka, tänu rasedusele. Seda lõhna oli mu ninas kolmekordselt. 😀
Ja muidugi on ju ka näha, et juuksed on vohama hakanud. Härra mitu korda öelnud, et juuksed on nii pikad ning mõni lugeja on ka sellele tähelepanu osutanud. Ja et ka üks mu lugeja saaks oma karva läikima ning juustele erihooldust pakkuda, paneb Linea Natura kokku just võitja juustele sobivaima komplekti! Selleks ei pea sa tegema muud, kui jälgima Linea Natura juuksehooldustoodete Facebooki lehte (link!) ja jätma kommentaari, millise juukseprobleemiga oled parajasti hädas.
Ühe õnneliku loosin välja 7. juuli. 🙂